Author: Asta Urb
Company: Haapsalu Linnavalitsus

K O R R A L D U S

Haapsalu,			        24.oktoober 2007 nr 791 

Projekteerimistingimuste kinnitamine
(Oja tn 7, Haapsalu)

Läbi vaadanud Ummacar Auto OÜ ( Oja 7, 90403 Haapsalu) 18.10.2007 esitatud taotluse nr 7-2.15/5498 ärihoone juurdeehituse projekteerimistingimuste saamiseks Oja tn 7 krundil ja juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Oja tn 7, Haapsalu ärihoone juurdeehitusprojekti projekteerimistingimused nr 30-07 (lisatud).
2.	Korraldus teha teatavaks Ummacar Auto OÜ`le (Oja 7, 90403 Haapsalu) korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu. 
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees. 
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 30/ 07  “22”oktoober 2007

Tingimused kinnitatud:
Haapsalu Linnavalitsuse korraldusega nr 791
24.oktoober 2007

Projekti nimetus | Ärihoone juurdeehitusprojekt
Krundi asukoht | Oja tn 7, Haapsalu
Taotleja nimi | Ummacar Auto OÜ

Krundi andmed

katastritunnus 18301:0108:0980, kinnistusraamatu reg.nr. 1884332, 
pindala 590m^2, maakasutuse sihtotstarve -  100% ärimaa

Projekti koostamisel arvestada alljärgnevat: |

1.	Koostada  autoremonditöökoja juurdeehitusprojekt arvestades tuletõrje, tervisekaitse ning teiste kehtivate normidega (EPN), standarditega (EVS). Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002.a määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) ol. olevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50.
4.	Krundil asuvale ühekorruselisele autoremonditöökojale on lubatud projekteerida juurdeehitused: suurem juurdeehitus krundi õuepoolsele osale, väikesem, sissepääsusõlm, tänavaäärsele  krundiosale, kuna on vaja säilitada parkimiskohad ja prügikonteineri asukoht. Projekteerimisel tuleb arvestada tänava ehitusjoonega (5m krundipiirist).  
5.	Krundi ehitusõigus:
•	maakasutuse sihtotstarve – 100% ärimaa;
•	lubatud suurim ehitiste arv krundil – üks;
•	ehitise lubatud suurim kõrgus maapinnast  – olemasolev;
•	lubatud korruselisus –üks;
•	lubatud suurim hoonete alune pind – 375 m^2;
•	minimaalne tulepüsivusklass –TP-3.
6.	Hoonestusala saab suurendada kokkuleppel naaberkinnistu omanikuga ja täites tuleohutusnõudeid. Hoonestusalast võivad välja ulatuda katuseräästad ning välistrepid.
7.	Välisviimistluseks on lubatud projekteerida kivi, krohv, puit. Projekti mahus anda hoone välisviimistluse värvilahendus.
8.	Projektis näidata ära vajalik  parkimine krundil.
9.	Lahendada krundi heakorrastus, kavandada pinnakatted ning olmeprügi kogumine.
10.	Projekteerimiseks vajalikud tehnilised tingimused tellida krundi omanikul. 
11.	Kui juurdeehitused projekteeritakse naaberkinnistule lähemale kui 4m tuleb projekt kirjalikult kooskõlastada vastava naaberkinnistu omanikuga.
12.	Hoone tehnoloogiline lahendus kooskõlastada linnakeskkonna osakonnaga.
13.	Projekteerimisel arvestada krundi piiril asuva madalpingekaabli kaitsevööndiga.
14.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti  Päästekeskuses ja tervisekaitses. 
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.

Lisad: | Asendiskeem M 1:1000

Tingimused
koostasid:

Linnaarhitekt               . ..……………………………..     Anu Joost
Ehitusjärelevalve spetsialist   …………………………     Mati Jets
Käesolevad tingimused on kehtivad kahe aasta jooksul alates nende kinnitamisest